Official Journal L 087 , 25/03/2004 P. 0013 - 0015



KOMISIJAS REGULA (EK) Nr. 546/2004 (2004. gada 24. marts), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimālo pieļaujamo daudzumu noteikšanai dzīvnieku izcelsmes produktos[1], kurā jaunākie grozījumi izdarīti ar Komisijas Regulu (EK) Nr. 324/2004[2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimālie pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimālie pieļaujamie daudzumi jānosaka tikai pēc tam, kad Veterināro zāļu komiteja pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimālos pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimālie pieļaujamie daudzumi parasti jānosaka izmeklējamiem aknu vai nieru substrātiem. Tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimālie pieļaujamie daudzumi vienmēr jānosaka arī muskuļaudiem vai taukaudiem. (5) Ja veterinārās zāles paredzēts lietot dējējputniem, dzīvniekiem laktācijas periodā vai medus bitēm, atlieku maksimālie pieļaujamie daudzumi jānosaka arī olām, pienam vai medum. (6) Regulas (EEK) Nr. 2377/90 I pielikumā jāiekļauj nafcilīns. (7) Regulas (EEK) Nr. 2377/90 II pielikumā jāiekļauj skābeņskābe. (8) Lai ļautu pabeigt zinātniskos pētījumus, skābeņskābe būtu jāiekļauj Regulas (EEK) Nr. 2377/90 III pielikumā. (9) Pirms šīs regulas stāšanās spēkā jāatvēl pietiekams laika posms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Eiropas Parlamenta un Padomes Direktīvu 2001/82/EK[3]. (10) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no sešdesmitās dienas pēc tās publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 24. martā Komisijas vārdā - Komisijas loceklis Erkki Liikanen PIELIKUMS A. Regulas (EEK) Nr. 2377/90 I pielikumā iekļauj šādu(-as) vielu(-as): 1. Pretinfekcijas līdzekļi 1.2. Antibiotikas 1.2.1. Penicilīni Farmakoloģiski aktīvā(-ās) viela(-as) Marķieratliekas Dzīvnieku suga Maksimālais atlieku līmenis Izmeklējamie substrāti "Nafcilīns Nafcilīns Visi atgremotāji1 300 g/kg Muskuļi 300 g/kg Tauki 300 g/kg Aknas 300 g/kg Nieres 30 g/kg Piens 1 Tikai ievadīšanai piena dziedzeros." B. Regulas (EEK) Nr. 2377/90 II pielikumā iekļauj šādu(-as) vielu(-as): 7. Pretinfekcijas līdzekļi Farmakoloģiski aktīvā(-ās) viela(-as) Dzīvnieku suga Skābeņskābe Medus bites" C. Regulas (EEK) Nr. 2377/90 III pielikumā iekļauj šādu(-as) vielu(-as): 1. Pretinfekcijas līdzekļi 1.2. Antibiotikas 1.2.6. Hinoloni Farmakoloģiski aktīvā(-ās) viela(-as) Marķieratliekas Dzīvnieku suga Maksimālais atlieku līmenis Izmeklējamie substrāti Skābeņskābe1 Skābeņskābe Liellopi2 100 g/kg Muskuļi 50 g/kg Tauki 150 g/kg Aknas 150 g/kg Nieres 1 Pagaidu maksimālie atliekvielu daudzumi ir spēkā līdz 2006. gada 1. janvārim. 2 Nelietot dzīvniekiem, no kuriem iegūst pienu lietošanai pārtikā." [1] OV L 224, 18.8.1990., 1. lpp. [2] OV L 58, 26.2.2004., 16. lpp. [3] OV L 311, 28.11.2001., 1. lpp.